Γιαν Ρούμπενς

Ο Γιαν Ρούμπενς (Αμβέρσα, 13 Μαρτίου 1530 - Κολωνία, 1 Μαρτίου 1587) ήταν Φλαμανδός δικαστής της Αμβέρσας, πατέρας του Πέτερ Πάουλ Ρούμπενς.

 Οικογένεια 
Ο Ρούμπενς γεννήθηκε στην Αμβέρσα. Πατέρας του ήταν ο Μπαρτελεμύ Ρούμπενς.Jan Rubens in the NNBW Εκπαιδεύτηκε ως μελετητής και ταξίδεψε στην Ιταλία όπου έλαβε το δίπλωμα του στο Κανονικό Δίκαιο στη Ρώμη το 1550. Επέστρεψε βόρεια το 1557 και εγκατέστησε την πρακτική του στην Αμβέρσα, όπου παντρεύτηκε τη Μαρία Πιπελίνκξ το 1558. Στις 7 Μαΐου 1562 έγινε δικαστής της Αμβέρσας και υπηρέτησε μέχρι το 1568, όταν έφυγε με την οικογένειά του στην Κολωνία, πιθανώς για να αποφύγει "Το Συμβούλιο των Προβλημάτων". Η θέση του και αυτή των συνδικάτων του έγινε επικίνδυνη όταν ο Δούκας της Αλβας ήρθε βόρεια για να καταστείλει την εξέγερση μετά την Ολλανδική Εικονομαχία (Beeldenstorm).

Στην Κολωνία μπόρεσε να επανεκκινήσει τη δραστηριότητά του ως δικηγόρος, καθώς εκεί υπήρχαν πολλοί Ολλανδοί πρόσφυγες που ήθελαν να ανακτήσουν τα κατασχεμένα κτήματα που είχαν αφήσει πίσω. Ξεκίνησε να εργάζεται ως σύμβουλος της Άννας της Σαξονίας, ενώ μαζί είχαν και μια ερωτική σχέση στο σπίτι της στο Ζίγκεν.Jan Rubens in the NNBW Μέχρι την στιγμή που ανακαλύφθηκε, εκείνη ήταν έγκυος και ο Ρούμπενς συνελήφθη κατά τη διάρκεια ενός ταξιδιού που έκανε στο Σίγκεν για να την επισκεφτεί και φυλακίστηκε στο κάστρο της οικογένειας Νασάου στο Ντίλλενμπουργκ τον Μάρτιο του 1571. Η σύζυγός του, που δεν ήξερε τίποτα για την σχέση, ήρθε να τον στηρίξει αφού της έγραψε σχετικά με τον φόβο του ότι θα εκτελεστεί. Εκείνη τον στήριξε καθ' όλη τη διάρκεια της φυλάκισης του. Χάρη στα γράμματα της, επιτράπηκε στον Ρούμπενς να επιστρέψει στην οικογένειά του στο Ζίγκεν, με την προϋπόθεση να καταβάλει εγγύηση 6.000 Ντάαλντερ (τότε νόμισμα της Ολλανδίας), αλλά του απαγορεύθηκε η έξοδος από το Ζίγκεν και η διεξαγωγή οποιασδήποτε επιχειρηματικής δραστηριότητας μέχρι τον θάνατο της Άννας της Σαξονίας στη Δρέσδη στις 18 Δεκεμβρίου 1577. Η παράνομη κόρη του από την Άννα της Σαξονίας, Κριστίνα βαν Ντίζ, γεννήθηκε στις 22 Αυγούστου 1571. Το 1574 γεννήθηκε ο πρώτος του γιος από τη Μαρία Πιπελίνκξ, ο Φίλιπ Ρούμπενς. Τρία χρόνια αργότερα, το 1577, γεννήθηκε ο Πέτερ Πάουλ Ρούμπενς.

Ο Γιαν Ρούμπενς πέθανε το 1587 στην Κολωνία. Η σύζυγός του έγραψε μια επιτάφια επιγραφή στα Λατινικά που τοποθετήθηκε στην ταφόπλακά του στην εκκλησία του Αγίου Πέτρου. Μετά την κηδεία πήρε τα παιδιά της πίσω στην Αμβέρσα όπου έμεινε.

 Βιβλιογρφία 

 Femke Deen: Anna van Saksen. Verstoten bruid van Willem van Oranje. Atlas Contact, Amsterdam 2018. .
 Ingrun Mann: Anna of Saxony. The Scarlet Lady of Orange. Winged Hussar Publishing, Point Pleasant, New Jersey 2016. .
 Rosine De Dijn: Liebe, Last und Leidenschaft. Frauen im Leben von Rubens. DVA, Stuttgart und München 2002. (Covers both Jan and Peter Paul Rubens.)
 Hans-Joachim Böttcher: Anna Prinzessin von Sachsen 1544–1577 – Eine Lebenstragödie, Dresden 2013, .

 Παραπομπές 

Κατηγορία:Οικογένεια του Πέτερ Πάουλ Ρούμπενς
Κατηγορία:Πρόσωπα από την Αμβέρσα